ફાઉન્ડેશન બાદ ચિરાગ સીધું બ્લશર લગાડવા પર આવી જાય છે, જેના માટે તેઓ સામાન્ય પાઉડર બ્લશરને સ્થાને ક્રીમ બ્લશર વાપરવાનું સૂચન કરે છે. એનું કારણ સમજાવતાં ચિરાગ કહે છે, ‘સાદાં બ્લશર્સ પાઉડરના ફૉર્મમાં મળતાં હોવાથી એ લગાડ્યા બાદ ત્વચાના એટલા ભાગમાં મૅટ ઇફેક્ટ આવે છે, જ્યારે આપણા તો મેકઅપનો કન્સેપ્ટ જ ઇલ્યુમિનેટિંગ ઇફેક્ટ તૈયાર કરવાનો છે. તેથી ક્રીમ બ્લશરનો ઉપયોગ કરવાથી એ ત્વચાને ચમક આપવાની સાથે મેકઅપની ઇલ્યુમિનેટિંગ ઇફેક્ટને પણ બરકરાર રાખે છે. આવાં બ્લશર્સ ચિકબોન એટલે કે હસતી વખતે ગાલનો જેટલો ભાગ ઊપસેલો દેખાય એના પર આંગળીઓની મદદથી લગાડી દેવાથી ગુલાબી પૅચવર્કને સ્થાને આછી કુદરતી ગુલાબી દેખાય છે.’